Alexander Rabe von Papenheim

Alexander Rabe von Papenheim til Liebenau (Libanow) (født 13. april 1563 på Gladebeck, Braunschweig, død 7. januar 1631 på Snedingegaard, Sorø) var en dansk-norsk-tysk adelsmann.

Liv og virke
Bakgrunn
Han var sønn av Georg (Jürgen) von Papenheim (d. 1578) og hustru Amalie von Goldacker,Rabe von Papenheim, roskildehistorie.dk. Besøkt 16. jan. 2014 og etter foreldrenes tidlige død, kom han til sin farbror Burchard von Papenheim i Danmark. Her og i Tyskland fikk han sin opplæring. I 1586 ble han hoffjunker, senere samme år også jaktjunker.

Karriere
I årene 1598–1600 var han hoffmester hos Hertug Hans, i årene 1598–1605 også kammerjunker hos dronning Anne Kathrine. I 1603 var han utsendt til kong Jakobs kroning i England.

 Lensmann i Norge
I 1604–1609 ble han forlent med Idd og Marker len i Norge, fra 1609–1620 med Bratsberg len og Gjemsø kloster.  1613–1631 var han forlent med Vembe skiprede, og i 1620–1627 var han lensmann på Holbæk (Holbæk Slots Ladegård). Under Kalmarkrigen tjente han også som rittmester for det Akershusiske rytteri.Thiset et al.: Danmarks Adels Aarbog, 1907, s. 349 Han bodde i Skien, senere i Holbæk len, og bestyrte Vembe i Østfold gjennom en fullmektig.Rian, Øystein: Bratsberg på 1600-tallet, Universitetsforlaget, 1997, s. 63

 Familie 
Han var gift med Regitze Eilersdatter Grubbe til Snedingegaard (1572–1636), søster til øverstesekretær i Danske Kancelli Sivert Grubbe. Paret ble begravet i Ørslev kirke, Sorø Amt, hvor et epitafium med paret knelende omkring en teksttavle omgitt av familievåpen, er reist over dem.Slægtstavle for Alexander Rabe von Papenheim, gravstenogepitafier.dk. Besøkt 16. jan. 2014 Deres våpen ses også på altertavlen i Mælum kirke.

 Referanser 

 Eksterne lenker 
 Alexander Rabe von Pappenheims Jordebok over Telemark (Bratsberg len) ca. 1615, Odd Arne Helleberg, 1992. Besøkt 16. jan. 2014

Kategori:Adelige dansker
Kategori:Personer fra Landkreis Northeim
Kategori:Skiens historie